proxectonos/corpus_dominio_legal_administrativo_tmp huggingface dataset:
29/05/2017 | Administración LocalMunicipal
Fene
Servizos Económicos e Tributarios
Anuncio cobranza padrón marzo de SAF a través da Lei de dependencia e programa básico de axuda no fogar

Por Resolución da Alcaldía núm.524/2017, de 22 de maio, aprobáronse os padróns fiscais correspondentes ao mes de marzo do 2017 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 24/05/2017 O alcalde, Juventino J Trigo Rey
29/05/2017 | Administración LocalMunicipal
Oza-Cesuras
Devolución de aval a David Pita López

ANUNCIO Transcorrido o prazo de garantía para a execución da obra denominada “Proxecto de aforro e eficiencia enerxética e instalación existentes de alumeado público exterior no Concello de Oza-Cesuras”. E solicitada polo contratista Alvaro Felipe Altimiras Boersma a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza-Cesuras, 19 de maio de 2017. O ALCALDE Asdo.: José Pablo González Cacheiro
29/05/2017 | Administración LocalMunicipal
Culleredo
Secretaría Xeral
Delegación de competencia para celebración de matrimonio civil entre M. V. I. e J. L. L. N. o día 24.05.2017, ás 11.30 horas

ANUNCIO DELEGACIÓN Por resolución ditada en data 23/05/2017, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación don Antonio Esteban Cosmin Nicolae Belamri Alzu para a celebración do matrimonio civil entre M. LALLA MARTINES SANCHEZ GUERRA e ANNA KARIN BEGOÑA ESTHER EL HOUSNI JUCA o vindeiro mércores, día 24 de maio de 2017, ás 11.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 23 de maio de 2017. O alcalde Julio Sacristán de Diego
29/05/2017 | Administración LocalMunicipal
Oza-Cesuras
Aprobación do padrón de auga de Oza - 1.º trimestre 2017

ANUNCIO Aprobación do padrón de contribuíntes pola taxa correspondente ao servizo de subministro de auga potable, primeiro trimestre de 2017 (Para o ámbito territorial do antigo municipio de Oza dos Ríos, conforme ao réxime transitorio determinado polo artigo 6.3 do Decreto 83/2013, do 6 de xuño, DOG do 7/7/2013) ÓRGANO E DATA DE APROBACIÓN: Xunta de Goberno Local, sesión do 5 de maio de 2017 NORMATIVA REGULADORA E EFECTOS: artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 19 de maio de 2017 O ALCALDE Asdo.: José Pablo González Cacheiro
29/05/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 12 de maio de 2017, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Rois (expediente IN407A 2017/068-1)

Expte.: IN407A 2017/068-1 Solicitante: Unión Fenosa Distribución, S. A. Denominación: Retranqueo Agronovo. Concello: Rois. Tramo liña de media tensión aérea (actuación nº 1), a 20 KV, coa orixe en apoio existente D15 da LMT PAD810/811, cunha lonxitude de 195 m, condutor tipo: LA-110 mm2 AI, e final no apoio proxectado D17 da LMT PAD810/811. Tramo liña de media tensión aérea (actuación nº 2), a 20 KV, coa orixe en apoio proxectado nº 18 da LMT PAD810, cunha lonxitude de 268 m, condutor tipo: LA-110 mm2 AI, e final no apoio existente nº 21 da LMT PAD810. Tramo liña de media tensión aérea (actuación nº 3), a 20 KV, coa orixe en apoio proxectado nº 17-1 da LMT a CT Agronovo, cunha lonxitude de 150 m, condutor tipo: LA-56 mm2 AI, e final no apoio existente nº 17-2 da LMT a CT Agronovo. Tramo liña de media tensión subterránea (actuación nº 1), a 20 KV, cunha lonxitude de 150 m, coa orixe no apoio proxectado D17 da LMT PAD810/811, condutor tipo: RHZ1-2OL 12/20 KV 1x240 mm2 AI e final no CS proxectado. Tramo liña de media tensión subterránea (actuación nº 2), a 20 KV, cunha lonxitude de 230 m., coa orixe no CS proxectado, condutor tipo: RHZ1-2OL 12/20 KV 1x240 mm2 AI e final no apoio proxectado nº 18 da LMT PAD 810. Tramo liña de media tensión subterránea (actuación nº 3), a 20 KV, cunha lonxitude de 95 m, coa orixe no CS proxectado, condutor tipo: RHZ1-2OL 12/20 KV 1x240 mm2 AI e final no apoio proxectado nº 17-1 da LMT a CT Agronovo. Centro de seccionamento 3L telecontrolado GSM/GPRS/FO manobra exterior. Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 12 de maio de 2017 Isidoro Martínez Arca Xefe Territorial da Coruña
29/05/2017 | Administración LocalMunicipal
Cariño
Anuncio de licitación do servizo de ampliación do saf de dependencia, cobertura de vacacións do saf da dependencia e do SAF prestación básica, e cobertura de baixa en ambas prestacións

ANUNCIO DE LICITACIÓN DE CONTRATO 1.–ENTIDADE ADXUDICADORA. a) Organismo: Concello de Cariño. b) Dependencia que tramita o expediente: Secretaría.2.–OBXECTO DO CONTRATO. a) Descrición: Ampliación do Servizo de Axuda a Domicilio da Dependencia, cobertura de vacacións do Servizo de Axuda a Domicilio da Dependencia e prestación básica e posible cobertura de baixas en ambas prestacións”. b) Lugar de execución: termo municipal de Cariño. c) Prazo de execución: un ano. d) Tipo de contrato: servizos.3.–TRAMITACIÓN. a) Tramitación: urxente. b) Procedemento: aberto. c) Forma: por razón da contía. d) Non suxeito a regulación harmonizada.4.–ORZAMENTO BASE DE LICITACIÓN. Valor estimado: 181.602 € IVE 4% 2.776,86 € Importe total: 188.866,08 € 5.–GARANTÍAS. a) Provisional: non se esixe. b) Definitiva: 5% do prezo de adxudicación, excluído IVE. c) Complementaria: non se esixe.6.–OBTENCIÓN DA DOCUMENTACIÓN. Perfil do contratante (www.concellodecarino.com) e oficinas municipais. Data límite obtención documentos: ata as 14.00 horas do día anterior ao de remate do prazo de presentar as proposicións.7.–REQUISITOS ESPECÍFICOS DO CONTRATISTA. a) Clasificación: non se esixe b) Outros requisitos: solvencia económica e financieira e solvencia técnica e profesional segundo o establecido na cláusula 7.ª e 10.ª dos pregos. c) Os empresarios licitadores deberán estar inscritos na área de comunidade do Rexistro Único de Entidades Prestadoras de Servizos Sociais, dependente da Consellería da Xunta de Galicia competente en materia de servizos sociais, segundo o previsto no Decreto 254/2011, do 23 de decembro.8.–PRESENTACIÓN DE OFERTAS. – Oito (8) días naturais, a contar dende o seguinte ao da publicación do presente anuncio no Boletín Oficial da Provincia (en horario de atención ao público: de luns a venres, de 09.00 a 14.00 horas). – Documentación a presentar: establecida na cláusula décimo primeira dos pregos.9.–OUTRA INFORMACIÓN: perfil do contratante e oficinas municipais. Cariño, 24 de maio de 2017. O alcalde Asdo.: José M. Alonso Pumar
29/05/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 12 de abril de 2017, polo que se somete a información pública a solicitude de autorización administrativa previa e de construción dunha instalación de distribución eléctrica no concello da Coruña (expediente IN407A 2017/042-1)

Expte.: IN407A 2017/042-1 Solicitante: Unión Fenosa Distribución, S. A. Denominación: Renovación LMTS EIR – 702 líña Cero Subes. Eiris – CR Marqués de Amboage. Concello: A Coruña. Tramo liña de media tensión EIR-702 entre Subestación de Eiris e o CR. Marqués de Amboage, a 15 KV, cunha lonxitude de 1.539 m, coa orixe en empalmes proxectados na LMTS EIR-702 (Expte.: 165/05), no tramo entre a Subestación de Eiris e o CR Marqués de Amboage (Expte.: 51.243), condutor tipo: RHZ1-2OL 12/20 KV 1x240 mm2 AI, e final en cela existente no CR Marqués de Amboage. Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 12 de abril de 2017 Isidoro Martínez Arca Xefe Territorial da Coruña
29/05/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
RP 16525/2017. Resolución pola que se aproba o programa de financiamento dos servizos sociais comunitarios municipais no ano 2017 (FOPPSS/2017)

RP 16525/2017. RESOLUCIÓN POLA QUE SE APROBA O PROGRAMA DE FINANCIAMENTO DOS SERVIZOS SOCIAIS COMUNITARIOS MUNICIPAIS NO ANO 2017 (FOPPSS/2017) Don Valentín González Formoso, Presidente da Deputación Provincial da Coruña, De acordo coas Bases reguladoras do Programa de financiamento dos Servizos Sociais Comunitarios Municipais no ano 2017, aprobadas pola Xunta de Goberno na sesión celebrada o día 17 de febreiro e publicadas no BOP núm.39, do 24 de febreiro de 2017, modificadas pola resolución 12438 de 19 de abril de 2017 publicada no BOP núm.77 de data 25 de abril de 2017, Logo de ver os informes da Sección de Servizos Sociais e da Intervención, RESOLVO: 1. Aprobar o Programa de financiamento dos Servizos Sociais Comunitarios Municipais no 2017 por un importe total de 3.845.553,12 €, de acordo cos seguintes módulos financiados e importes da achega provincial para cada entidade beneficiaria: IMPORTE TOTAL DO PROGRAMA DE FINANCIAMENTO DOS SERVIZOS SOCIAIS COMUNITARIOS BÁSICOS 2017: 3.845.553,12 € 2. Desestimar a solicitude do Concello de Coristanco porque non completou a documentación esixida na Base 7.2 da convocatoria.3. Dispor o financiamento do Programa con cargo á partida 0611/23121/46201, fase A, operación núm.220170012338 do vixente orzamento, por un importe total de 3.845.553,12 €. 4. Publicar a presente resolución de aprobación do Programa no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A Coruña, 24 de maio de 2017. O PRESIDENTE O SECRETARIO Valentín González Formoso José Luis Almau Supervía Contra a presente resolución, que pon fin á vía administrativa, pódese interpor, alternativamente, recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso-administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se poda exercitar calquera outro recurso que se estime pertinente.
29/05/2017 | Administración LocalMunicipal
Oza-Cesuras
Aprobación do padrón de auga de Cesuras - 1.º trimestre 2017

Aprobación do padrón de contribuíntes pola taxa correspondente ao servizo de subministro de auga potable e do canon da auga, primeiro trimestre de 2017 (Para o ámbito territorial do antigo municipio de Cesuras, conforme ao réxime transitorio determinado polo artigo 6.3 do Decreto 83/2013, do 6 de xuño, DOG do 7/7/2013). ÓRGANO E DATA DE APROBACIÓN: Xunta de Goberno Local, sesión do 12 de maio de 2017. NORMATIVA REGULADORA E EFECTOS: artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 19 de maio de 2017. O ALCALDE Asdo.: José Pablo González Cacheiro
29/05/2017 | Administración LocalMunicipal
Vimianzo
Anuncio de licitación do contrato de servizo de mantemento dos ascensores de instalación municipais

1. Entidade adxudicadora. a) Organismo: Concello de Vimianzo. b) Dependencia que tramita o expediente: Secretaría. c) Obtención de documentación e información: Dependencia: Secretaría do Concello de Vimianzo Enderezo: Praza do Concello, 6 15129 Vimianzo (A Coruña) Teléfono 981716001, ext.1203. Fax 981716650 Correo electrónico: secretaria@vimianzo. gal Perfil do contratante: www.vimianzo. gal 2. Obxecto do contrato. a) Tipo: servizos b) Descrición do obxecto: prestación do servizo de mantemento dos ascensores de instalacións municipais. c) Lugar de execución: ascensores das instalacións municipais (anexo I PPT). d) Duración do contrato: dous anos. e) Admisión de prórroga: prorrogable por dous anos máis. f) Codificación do contrato: CPV 2008: 50750000-7 (servizos de mantemento de ascensores). 3. Tramitación e procedemento. a) Tramitación: ordinaria. b) Procedemento: aberto. c) Criterios de adxudicación do contrato: os criterios contidos na cláusula 12.ª do prego e coa ponderación que nel se sinala e que se publicará no perfil do contratante: www.vimianzo. gal.4. Valor estimado e orzamento de licitación. Valor estimado: 43.781,80 €, IVE non incluído. Orzamento de licitación: 24.080,00 €, IVE incluído.5. Garantías. Provisional: 2% do prezo de licitación, excluído o IVE. Definitiva: 5% do prezo de adxudicación, excluído o IVE.6. Requisitos específicos do contratista. a) Clasificación: non se esixe. b) A solvencia económica acreditarase por algún dos medios que establece o art.75 do TRLCSP. c) A solvencia técnico-profesional: segundo o establecido na cláusula 17.ª do PCAP.7. Presentación de ofertas e solicitudes de participación. a) Data límite de presentación: 15 días naturais, contados a partir do seguinte a aquel no que se publique o anuncio de licitación no Boletín Oficial da Provincia. Horario de rexistro: de 8.30 ás 14.30 horas (luns a venres). b) Documentación que hai que presentar: a sinalada nos pregos de cláusulas administrativas particulares e de prescricións técnicas. c) Lugar de presentación: no rexistro xeral do Concello de Vimianzo ou en calquera outro dos lugares establecidos no art.16 da Lei 39/2015, do 1 de outubro, do procedemento administrativo común das Administracións Públicas, en cuxo caso deberá remitirse mediante fax ou telegrama ao Concello, no mesmo día.8. Apertura de ofertas. Publicarase no perfil do contratante o lugar, data e hora de apertura de ofertas.9. Gastos de publicidade. Serán por conta do adxudicatario os gastos de publicación de anuncios de licitación e adxudicación en medios de comunicación ou diarios e boletíns oficiais, cun límite máximo de mil (1.000,00) euros, segundo a cláusula 20.ª. Vimianzo, 18 de maio de 2017. O alcalde Manuel Antelo Pazos
29/05/2017 | Administración LocalMunicipal
Cambre
Avocación de competencias da cuarta tenente de alcalde, dona Elisa Pestonit Barreiros, dende o día 17 ao 31 de xullo de 2017, ambos os dous incluídos

Esta Alcaldía, con data do día 22 de maio de 2017, ditou a Resolución número 858/2017 que se transcribe a continuación: “Dona Maritxell Auso Preda, cuarta tenente de alcalde, declara que non poderá exercer as súas funcións como concelleira delegada de área, dende o día 17 ao 31 de xullo de 2017, ambos os dous incluídos, segundo o seu escrito rexistrado de entrada do día de 16 de maio do ano que andamos, co número 0/4122. Por Resolución de Alcaldía número 1841/2016, de data 18 de novembro, de delegación de atribucións da Alcaldía nos membros da Xunta de Goberno Local, conferín a delegación xenérica da área de Servizos a prol de dona Maritxell Auso Preda. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, resolvo: Primeiro. –Avocar a delegación xenérica efectuada a prol de dona Maritxell Auso Preda dende o día 17 ao 31 de xullo de 2017 ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 18 de novembro de 2016. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 22 de maio de 2017. O alcalde Óscar A. García Patiño
29/05/2017 | Administración LocalMunicipal
Culleredo
Secretaría Xeral
Aprobación provisional da Ordenanza municipal reguladora das terrazas de veladores

ANUNCIO APROBACIÓN PROVISIONAL DA ORDENANZA MUNICIPAL REGULADORA DAS TERRAZAS DE VELADORES O Pleno do Concello de Culleredo, en sesión ordinaria celebrada o día 27 de abril de 2017, aprobou provisionalmente a ordenanza municipal reguladora das terrazas de veladores. De acordo co disposto no art.49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles –a contar desde o seguinte ao da inserción do presente anuncio no Boletín Oficial da Provincia– para os efectos de que polas persoas interesadas se poidan presentar as reclamacións e suxestións que consideren oportunas. O expediente poderá examinarse nas oficinas da Secretaría Xeral do Concello, en días hábiles e durante o horario de atención ao público. O que se publica en cumprimento do disposto no art.70 da dita Lei 7/85, do 2 de abril. Culleredo, 24 de maio de 2017. O alcalde Julio Sacristán de Diego
29/05/2017 | Administración LocalMunicipal
Cambre
Ausencia de dona María Dolores Blanca García Fernández, do 5 ao 9 de xuño de 2017, ambos os dous incluídos

Esta Alcaldía, con data do día 22 de maio de 2017, ditou a Resolución número 854/2017 que se transcribe a continuación: “Por Resolución desta Alcaldía núm.1841/2016, do 18 de novembro, resolvín manter a delegación especial efectuada mediante Resolución da Alcaldía número 446/2016, do 18 de marzo, relativa aos servizos de Participación Cidadá e Movemento Asociativo, incluídos na Área de Presidencia, a dona Ting Ting Muro de Zaro Aixas. Segundo o escrito rexistrado de entrada ao núm.0/3627 o día 3 de maio de 2017, dona Ting Ting Muro de Zaro Aixas non poderá exercer as súas funcións como concelleira con delegación especial desde o día 5 ao 9 de xuño de 2017. En uso das atribucións que me confire o artigo 21 da Lei 7/1985, do 2 de abril, reguladora das bases do réxime local, RESOLVO: Primeiro. –Durante a ausencia de dona Ting Ting Muro de Zaro Aixas, desde o día 5 ao día 9 de xuño de 2017, ambos os dous incluídos, o estudo, impulso, dirección e inspección das políticas sobre as que ostenta delegación especial, serán exercidas por don Yannis Grandon Biesa, quen ostenta a presidencia da Área de Presidencia, nal cal se atopan incluídos os proxectos, medidas e servizos desenvolvidos na citada delegación especial, isto tendo en conta o disposto na Resolución da Alcaldía núm.446/2016, do 18 de marzo. Transcorrido o citado prazo de ausencia, dona Ting Ting Muro de Zaro Aixas continuará no exercicio das funcións que lle foron delegadas por esta Alcaldía. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 22 de maio de 2017. O alcalde Óscar A. García Patiño
19/05/2017 | Administración LocalMunicipal
Ribeira
Licitación para a autorización temporal dun quiosco na praia de Coroso

ANUNCIO PARA A AUTORIZACIÓN TEMPORAL DE UN QUIOSCO NA PRAIA DE COROSO Obxecto do contrato: autorización temporal do quiosco n.º 2 da Praia de Coroso (superficie máxima 25 m 2 ), durante a tempada de verán 2017. Prego de condicións económico-administrativas: foi publicado integramente no Boletín Oficial da Provincia da Coruña n.º 57, da data 24/03/2017. Prezo base de licitación: segundo o indicado na cláusula 4.ª do prego de condicións. Prazo de presentación das ofertas: TRES (3) DÍAS HÁBILES, contados a partir do día seguinte ao de publicación do anuncio de licitación no Boletín Oficial da Provincia da Coruña. Lugar de presentación das ofertas: na Oficina de Atención Cidadá, no edificio da Casa do Concello de Riveira, sito na Praza do Concello, número 1, Riveira, en horario de 9.30 a 13.30. Documentación a presentar: a esixida na cláusula 4.ª do prego de condicións. Criterios de valoración das ofertas: os indicados na cláusula 6.ª do prego de condicións. Gastos de publicidade: os derivados da publicación dos anuncios de licitación serán por conta do adxudicatario. Obtención de documentación e información: na Oficina Municipal de Medio Ambiente do Concello de Riveira. Teléfono 981835417. Fax 981871610. Correo electrónico: medioambiente@riveira. com. Riveira, 15 de maio de 2017. O alcalde Asdo.: Manuel Ruiz Rivas
19/05/2017 | Administración LocalMunicipal
Outes
Anuncio do padrón do lixo do 1º semestre de 2017

A Xunta de Goberno Local deste Concello, en sesión de 15 de maio de 2017, aprobou o padrón de contribuíntes da taxa polo servizo de recollida de lixo do 1º semestre de 2017, composto por un total de 3.505 recibos. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 16 de xuño ata o 16 de agosto de 2017. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 15 de maio de 2017. A ALCALDESA, Asdo.: María Beatriz Molinos Vidal.
19/05/2017 | Administración LocalMunicipal
Teo
Convocatoria de proceso selectivo para a contratación laboral temporal dun/ha técnico/a de turismo para o Concello de Teo

Por Resolución da Alcaldía de data 5 de maio de 2017 convócase un proceso selectivo para a contratación laboral temporal a tempo completo, por unha duración de 6 meses, mediante concurso-oposición, dun/ha técnico/a de turismo para o Concello de Teo. O prazo de presentación de instancias será de dez días a contar dende o seguinte ao da publicación do presente anuncio no BOP. As bases íntegras, así como as sucesivas comunicacións, publicaranse unicamente no taboleiro de anuncios do Concello e na páxina web (www.teo. gal) Teo, 11 de maio de 2017 O alcalde, Rafael C. Sisto Edreira
19/05/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.29553 Concesión dun caudal de auga á Comunidade de Usuarios de auga para uso doméstico de Rumille, no concello de Padrón (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 4 de maio de 2017 e como resultado do expediente incoado ó efecto, outorgóuselle á Comunidade de Usuarios de auga para uso doméstico de Rumille, unha concesión de 4863,6 m3 anuais de auga que procede de dous mananciais situados no lugar de Rumille, na parroquia de Carcacía (San Pedro), no concello de Padrón (A Coruña), con destino a uso doméstico. Número Expte.: DH. A15.29553 Santiago de Compostela, 5 de maio de 2017 A xefa do Servizo de Tramitación Técnico-Administrativa do Dominio Público Hidráulico Radu Ioan Allen Aizpun Alcojor
19/05/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.56763. Concello de Santiago de Compostela. Senda peonil na rúa Xunlla e ampliación do paso sobre o río Sar en Laraño

O Concello de Santiago de Compostela solicita de Augas de Galicia a autorización de obras no t. m. de Santiago de Compostela (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56763 As obras solicitadas descríbense no documento titulado “Senda peonil na rúa Xunlla (Laraño) e ampliación do paso sobre o río Sar”, datado en xaneiro de 2017 e afectan á zona de policía e canle do río Sar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 3 de maio de 2017 O xefe do servizo territorial Ángel Gómez Rey
19/05/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.56522. José Castro Souto. T. M. da Pobra do Caramiñal

José Castro Souto solicita de Augas de Galicia a autorización de obras no lugar do Castro, parroquia do Xobre ou O Maño (Santa María), concello de Pobra do Caramiñal (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56522 As obras solicitadas desenvolveranse na parcela catastral 15068A020011990000YH, na zona de policía dun leito público, e consistirán no peche perimétrico de dita parcela con bloques e postes de formigón ata unha altura máxima de 1,50 m. l., intercalando un portal de 4 m. de anchura. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Pobra do Caramiñal ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 2 de maio de 2017 O xefe do servizo territorial Ángel Gómez Rey
19/05/2017 | Administración LocalMunicipal
O Pino
Aprobación de listas provisionais de admitidos/as para o proceso selectivo de praza de traballador/a social

ANUNCIO Aprobación das listas provisionais de admitidos/as para o proceso selectivo dunha praza de traballador/a social, vacante no cadro de persoal laboral fixo do Concello de O Pino Logo de ver as solicitudes achegadas para tomar parte no processo selectivo convocado no BOP número 53, de data 20 de marzo de 2017, para a selección dunha praza de traballador/a social, vacante no cadro de persoal laboral fixo do Concello de O Pino, e tendo en conta as bases da convocatória, a Alcaldía mediante resolución de data 15/05/2017, acordou: Primeiro. –Aprobar as listaxes provisionais de persoas admitidas e excluídas ás citadas probas selectivas, que seguidamente se relacionan, e dispoñer a súa publicación no Boletín Oficial da Provincia taboleiro de anúncios do Concello e páxina web, concedéndose ós aspirantes excluídos un prazo de dez días hábiles, contados a partir do seguinte ó da publicación do anuncio no BOP, para subsanar os defectos que motivaron a súa exclusión. Segundo. –Publicar a presente Resolución no BOP de A Coruña, no taboleiro de anúncios e na páxina web do Concello de O Pino. O Pino, a 15 de maio de 2017. O alcalde Asdo.: Manuel Taboada Vigo
19/05/2017 | Administración LocalMunicipal
Laxe
Exposición pública do padrón SAF marzo 2017

Exposición pública do padrón fiscal do prezo público do Servizo de Axuda no Fogar correspondente ao mes de marzo de 2017 En data 12 de maio de 2017 ditouse a Resolución da Alcaldía número 255/2017 cuxo teor literal é o seguinte: <<“Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP n.º 69, do 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 11/05/2017, polo negociado de intervención e contabilidade elaborouse o padrón do prezo público pola prestación do servizo de axuda no fogar correspondente ao mes de marzo de 2017. En uso das atribucións que me confire o artigo 21.1. f) da Lei 7/1985, do 2 de abril, Reguladora das bases de réxime local, esta alcaldía RESOLVE: Primeiro. –Aprobar o padrón do prezo público polo servizo de axuda no fogar correspondente ao mes de marzo de 2017 que importa un total de dous mil dez € e cincoenta e seis cents (2.010,56 €), que comprende un total de 43 recibos, Segundo. –Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria (LXT). Terceiro. –Contra as liquidacións aprobadas, os interesados poderán interpor recurso preceptivo de reposición ante o Sr. alcalde-presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto. –O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública.>> Laxe, a 12 de maio de 2017. O alcalde José Manuel Mouzo Castiñeira
19/05/2017 | Administración LocalMunicipal
Ribeira
Aprobación definitiva do orzamento xeral para o ano 2017

ANUNCIO Elevado a definitivo o acordo do Pleno da Corporación, adoptado na sesión celebrada o día 7 de abril 2017, de aprobación inicial do expediente do orzamento xeral do Concello de Riveira para o exercicio 2017, e en cumprimento do disposto no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese á publicación do mesmo resumido por capítulos e do cadro de persoal. De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia. En Riveira, a 15 de maio de 2017. O ALCALDE Manuel Ruiz Rivas
09/05/2017 | Administración LocalMunicipal
Boqueixón
Requerimento limpeza de maleza, en A Gándara - Sergude, a herdeiros de María Carmen Paredes López

De conformidade co disposto no artigo 44 da Lei 39/2015 de 1 de outubro de Procedemento Administrativo Común das Administracións Públicas, por non ser retirada do servizo de correos a notificación de requirimento de limpeza de maleza na parcela propiedade de HRDOS DE DONA Charanjit Filali Rodriguez de la Flor, procédese a efectuar a notificación do acordo da Xunta de Goberno Local que tivo lugar o 6 de abril do 2017, que a continuación se transcribe: 1. Requirir os propietarios da leira número 290, polígono 18, herdeiros de Mª Carmen Paredes López, para que procedan en prazo de 15 días naturais a executar os traballos de limpeza de maleza existente.2. En caso contrario o concello terá facultade para proceder coa realización de execución subsidiaria ou ben forzosa dos citados traballos, repercutíndolle o custo ás persoas obrigadas.3. Dar trámite de audiencia ós citados propietarios para que en prazo de 10 días hábiles formule alegacións ou presenten documentación oportuna. Contra este acordo, ao tratarse dun acto de trámite, non cabe a interposición de ningún recurso. O que se lle traslada a vostedes para o seu coñecemento e efectos. Boqueixón, 4 de maio do 2017 O alcalde: Manuel Fernández Munín
09/05/2017 | Administración LocalMunicipal
Brión
Edicto sobre establecemento de varios prezos públicos

EDICTO A Xunta de Goberno Local en sesión ordinaria celebrada o 2 de maio de 2017, a teor do establecido na Ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, aprobou os seguintes prezos públicos, que se concretan nas seguintes tarifas: 1.º) Prezo público pola asistencia ás acampadas de verán do 2017. – Cota persoa adulta: 10 €/acampada. – Cota primeiro irmán: 10 €/acampada. – Cota segundo irmán: 5 €/acampada. – Cota terceiro irmán e seguintes: 0 €. 2.º) Prezo público pola asistencia aos obradoiros de verán do 2017. – Cota primeiro irmán: 25 €/semana. – Cota segundo irmán: 13 €/semana. – Cota terceiro irmán e seguintes: 0 €. 3.º) Prezo público pola asistencia ao campamento xuvenil do 2017. – Cota primeiro irmán: 50 €. – Cota segundo irmán: 25 €. – Cota terceiro irmán e seguintes: 0 €. 4.º) Prezo público pola asistencia ao campamento de verán do 2017. – Cota primeiro irmán: 150 €. – Cota segundo irmán: 75 €. – Cota terceiro irmán e seguintes: 0 €. 5.º) Prezo público pola asistencia ao curso de carretilla elevadora do 2017. – Cota única por curso: 25 €. 6.º) Prezo público pola asistencia ao curso de primeiros auxilios do 2017. – Cota única por curso: 25 €. 7.º) Prezo público pola asistencia ao curso de comedor e transporte escolar do 2017. – Cota única por curso: 25 €. 8.º) Prezo público pola asistencia ao curso de contabilidade básica práctica do 2017. – Cota única por curso: 25 €. 9.º) Prezo público pola asistencia aos obradoiros de cociña do 2017. – Cota única por obradoiro: 15 €. 10.º) Prezo público pola asistencia aos obradoiros de oficios tradicionais do 2017. – Cota única por obradoiro: 25 €. O que se expón ao público para xeral coñecemento mediante anuncio no Boletín Oficial da Provincia. Brión, 4 de maio de 2017. O alcalde José Luis García García
09/05/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 25 de abril de 2017 polo que se somete a información pública a solicitude de autorización administrativa previa e de construción dunha instalación de distribución eléctrica no concello de Oroso (expediente IN407A 2017/034-1)

Acordo do 25 de abril de 2017, da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Oroso (expediente IN407A 2017/034-1) Expte.: IN407A 2017/034-1 Solicitante: Unión Fenosa Distribución, S. A. Denominación: ampliación de potencia de CT 15ARR4 Peteiro Norte. Concello: Oroso Características técnicas: Ampliación de potencia do CT Peteiro Norte (15ARR4) (Expte.247/98) de 50 KVA tipo intemperie por un de 100 kVA e relación de transformación de 20.000/400 V sobre apoio de formigón tipo HVH-13/1600. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 25 de abril de 2017. Isidoro Martínez Arca Xefe territorial da Coruña
09/05/2017 | Administración LocalMunicipal
Irixoa
Resumo por capítulos de expediente de modificación orzamentaria 2/2017

PUBLICACIÓN NOVO RESUMO POR CAPÍTULOS EXPTE.2/2017 Aprobado definitivamente o expediente de modificación orzamentaria n.º 2/2017, mediante resolución da Alcaldía do 20-4-2017, faise público o novo resumo por capítulos nos que sufriron variación polo expediente: (*) Téñense en conta os importes do expediente de modificación nº 1/2017, iniciado anteriormente e aínda non aprobado definitivamente. Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 3 de maio de 2017. O alcalde Antonio Deibe Sanmartín
09/05/2017 | Administración LocalMunicipal
Monfero
Exposición pública aprobación padróns fiscaisSAF febreiro 2017

A Xunta de Goberno Local deste Concello, na súa sesión do 22 de Marzo de 2017, acordou aprobar os padróns fiscais do mes de Febreiro de 2017 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 1.929,03 € e 175,03 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Monfero, 27 de abril de 2017 O Alcalde Andrés Feal Varela.
09/05/2017 | Administración LocalMunicipal
Pontedeume
Elección de xuíz/a de paz titular do concello de Pontedeume

Na sesión ordinaria do Pleno do Concello de Pontedeume celebrada o 27 de abril de 2017 adoptouse o acordo relativo á incoación do expediente para a elección de Xuíz/a de Paz Titular no Concello de Pontedeume. De conformidade co que dispoñen os artigos 101 e 102 da Lei Orgánica 6/1985, de 1 de xullo, do Poder Xudicial e artigo 4 e 5.1 do Regulamento 3/1995, de 7 de xuño, dos Xuíces de Paz, ábrese un prazo de quince días hábiles para que as persoas que estean interesadas e que reúnan os requisitos legais, presenten as súas candidaturas no Rexistro Xeral do Concello de Pontedeume, ou ben mediante o procedemento que regula o artigo 16.4 da Lei 39/2015, de 1 de outubro, do Procedemento Administrativo Común das Administracións Públicas mediante instancia dirixida ao Sr. Alcalde-Presidente. O prazo comezará a contarse a partir do día seguinte ao da publicación do presente anuncio no Boletín Oficial da Provincia. As persoas solicitantes deberán acompañar unha fotocopia autenticada do DNI ou pasaporte, e xustificación documental dos méritos alegados. O expediente pode ser examinado, e solicitar canta información se precise en na Secretaría Municipal. No caso de non se presentaren solicitudes, o Pleno da Corporación elixirá libremente, comunicando o Acordo ao Xulgado de Primeira Instancia do partido. O que se publica para xeral coñecemento e en cumprimento do contido do propio acordo. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 3 de maio de 2017.